Source: http://megyehirek.hu/cikk.php?id=80434
Timestamp: 2017-07-22 14:29:45
Document Index: 28522997

Matched Legal Cases: ['Bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ']

Újra működik a BKK online értékesítési rendszere Teljes útzár az M7-esen baleset miatt Előre tudták a Soros-médiumok, kit kell filmezni, hol a provokátor Orbán Viktor: Amit elvettünk a multiktól, odaadtuk a családoknak Veteményesben próbáltak elbújni a migránsok 2020 végére ígérik a Nagyváradtól Kolozsvárig tartó autópályát Vigyázat, így csípnek le akár egy évet az útlevele érvényességéből Dagadó vitorlák - volt hajós cég felel azért, hogy több magyar szülessen Elbukhat egy bevásárlóközpontot Salgótarján Mészáros Lőrinc gyorsan bevásárolt pár milliárdért a hétvégére Kitüntetések átadása a Bíróságok Napja alkalmából | 2017-07-17 14:00
2017. július 14-én dr. Handó Tünde, az Országos Bírósági Hivatal elnöke a Bíróságok Napja alkalmából országos szinten 147 bírót és igazságügyi alkalmazottat részesített kitüntetésben az OBH épületében tartott rendezvényen. Beszédében kiemelte, hogy példaértékűnek tartja a bírósági dolgozók hivatásszeretetét és elkötelezettségét - tudatta rádiónkkal Dr. Toma Attila, a Nyíregyházi Törvényszék sajtószóvivője.
A Bíróságok Napját 2001. július 15. óta ünneplik annak emlékére, hogy 1869-ben ezen a napon hirdették ki a bírói hatalom gyakorlásáról szóló törvénycikket, amely szétválasztotta egymástól a közigazgatást és a bíráskodást. A díjazottak közül hatan a Nyíregyházi Törvényszék, valamint az illetékességi területe alá tartozó járásbíróságok dolgozói, részükre az alábbi kitüntetések kerültek átadásra. Dr. Kiss Judit, a Nyíregyházi Törvényszék büntető ügyszakos tanácsának elnöke, címzetes táblabíró részére a Juhász Andor Díj ezüst fokozatát adta át az OBH elnöke. A bírónő 1980-ban kezdett dolgozni a Nyíregyházi Megyei Bíróságon, 1990-től a Szabolcs-Szatmár-Bereg Megyei Bíróság büntető tanácselnöki pozícióját töltötte be. 2012-ben címzetes táblabírói kinevezésben részesült. A Juhász Andor Díjat az Országos Bírói Tanács soros elnöke adta át a tanácselnök asszony részére kiemelkedő igazságszolgáltatási tevékenysége és példamutató életpályája elismeréseként. A díjat az Országos Igazságszolgáltatási Tanács alapította dr. Juhász Andor, a Magyar Királyi Kúria elnökének emlékére. Címzetes törvényszéki bírói cím adományozásában részesült dr. Szabó Anikó Andrea, a Nyíregyházi Járásbíróság polgári ügyszakos bírája, valamint dr. Molnár István, a Mátészalkai Járásbíróság elnöke is. Főtanácsosi kitüntetésben részesült dr. Dusa Diána, a Nyírbátori Járásbíróság titkára, Nagyné dr. Kerezsi Éva, a Mátészalkai Járásbíróság elnöki irodavezetője, valamint Rácz Éva, a Nyíregyházi Törvényszék csoportvezetője, osztályvezető asszony. Tanácsosi címet vehetett át Vargáné Kopócs Valéria, a Vásárosnaményi Járásbíróság elnöki irodavezetője.
Valamennyi díjazott emlékül kapta az „Arcképcsarnok 2017” című kiadványt, amelyben a Bíróságok Napja alkalmából elismerésben részesülők fényképe és rövid életrajza található. A kötet lapjain 30, 40, 50 éve kezdett bírósági életpályák rajzolódnak ki. Az OBH elnöke megköszönte a kitüntetettek munkáját, gratulált az elért eredményekhez, és további sikereket kívánva Juhász Andor szavaival zárta beszédét: „A feladat nagysága nem csüggeszti, hanem lelkesíti, erőinek végső megfeszítésére készteti azt, aki hivatásának él.”